Josef Alois Gleich

**Josef Alois Gleich** (* 14. Septemba 1772 in Wean; † 10. Februar 1841 in Wean) woa'r a östareichischa Beaumta, Theatadichta und Romanschriftstölla. Ea woa'r a Zeitgenosse vom Ferdinand Raimund, vom Johann Nestroy, vom Adolf Bäuerle und vom Carl Meisl.

## Leb'n
Da Josef Alois Gleich is bei dene Piarist'n in da Josefstod untarricht't wua'n. 1790 håt ea mit 18&nbsp;Jahrln a Austöllung in da Staatsvawoitung kriagt. Do is ea daunn vierz'g Joahr laung, nämli bis 1830, im sölb'n Büro hock'n blieb'n. Mit 60&nbsp;Joahr'n haum's eahm daunn freig'stöllt und ea håt an Hofdienst im Kaisahaus kriagt.

Scho wia'r a no a Beaumta g'wes'n is, håt ea quasi neb'nbei a gaunze Menge Romane (hauptsächlich Grus'lromane) und Theatastückl'n g'schrieb'n. Weul's ollas z'saumm üwa 350 Weakl'n wua'n san, kaunn ma eahm mit an guat'n G'wiss'n ois wichtich'n Vatreta vom Alt-Wiener Volkstheater bezeichna. Z'samma mit'm Bäuerle und mit'm Meisl woa da Gleich ana von de *Groß'n Drei*, von denana da Raimund sozusåg'n da Nåchfoiga wua'n is. In Raimund håt da Gleich scho boid aum Theata kräftich proteschiat und da Raimund is z'weg'n da Heirat mit seina Tochta aa no sei Schwiegasohn wua'n – obwoi da Raimund se z'erscht g'streibt g'håbt håt, wås 1819 a muadstrumm Theataskandal woa. De Louise Gleich håt nemlich aungeblich vom Raimund a Kind kriagt, owa es ist nia wiakli sicha g'wes'n, ob da Raimund üwahaupt's da Voda woa. Weul owa des Publekum mit olla G'woit de Hochzeit valaungt håt, is' daunn do g'schehg'n.

Da Grund füa'n Raimund sei Weigarung woa'n Gerücht' üwa'n Leb'nswaund'l von da Luise g'wes'n, weu se scho ois Mindajahriche in' sogenaunnt'n „Horscheltsche Kinderballettskandal am Theater an der Wien“ mit'm Alois Kaunitz vawick'lt woa. Nåch ana zeitgenössisch'n Behauptung håt da Voda Gleich sei eigane Tochta aun den auf Kindasex fixiat'n Kaunitz vakauft.

Da Gleich håt fåst nua füa's Theater in der Josefstadt und füa's Leopoldstädter Theater g'schrieb'n. Etliche von seine Stückln san unta de Pseudonym' *Adolph Blum*, *Ludwig Dellarosa*, *Alois Kramer* oda *H. Walden* easchiena.

Mit 69&nbsp;Jahrln is da Josef Alois Gleich aum 10.&nbsp;Februar 1841 schwaa vaschuidet in Wean g'stua'm.

1960 is in da Donaustod (22.&nbsp;Weana Beziak) de *Gleichgasse* nåch eahm benaunnt wua'n.

## Weaksauszug
* 1796 *Fridolin von Eichenfels* (Roman)
* 1797 *Der schwarze Ritter, oder: Die drei Waisen. Eine Geistergeschichte aus dem 12. Jahrhundert* (Roman)
* 1798 *Die Todtenfackel, oder: Die Höhle der Siebenschläfer* (Roman)
* 1798 *Der warnende Zaubergürtel, oder: Das Schauermännchen* (Roman)
* 1799 *Wallrab von Schreckenhorn, oder: Das Totenmahl um Mitternacht* (Roman)
* 1800 *Die beiden Spencer, oder: Die Wunder der Totengruft* (Roman)
* 1801 *Bodo und seine Brüder, oder: Das Schloß der Geheimnisse* (Roman)
* 1807 *Inkle und Jariko* (Singg'spül)
* 1807 *Die Löwenritter* (Drama)
* 1807 *Der Lohn der Nachwelt* (Drama)
* 1808 *Kuntz von Kauffingen* (Drama)
* 1809 *Unterthanenliebe. Ein Volksstück mit Gesang in drey Aufzügen*
* 1816 *Die Musikanten am Hohen Markt* (Karnevalsposse mit G'saung)
* 1816 *Herr Adam Kratzerl von Kratzerlsfeld* (Posse)
* 1820 *Herr Dr. Kramperl* (Posse mit G'saung)
* 1820 *Die weißen Hüte* (Drama)
* 1822 *Der Eheteufel auf Reisen* (Posse)
* 1822 *Ydor, der Wanderer aus dem Wasserreiche* (Zauwag'spül mit G'saung)
* 1830 *Reiseabenteuer im Eilwagen* (Posse mit G'saung)
* 1840 *Herr Joseph und Frau Baberl* (Posse)

## Literatua

* 
* 
* 
* Volker Klotz: *Bürgerliches Lachtheater*. (= Rowohlts Enzyklopädie; 451). Rowohlt, Reinbek 1987, ISBN 3-499-55451-8
* Otto Rommel: *Die altwiener Volkskomödie*. Schroll, Wien 1952

## im Netz
* Wikisource
* 
* 

## Beleg